EkBass/fiwiki-20250220-pages-articles huggingface dataset:
Äänekosken vesikriisi

Äänekosken vesikriisi oli loka–joulukuussa 2016 Keski-Suomessa, Äänekosken ja Uuraisten alueella vaikuttanut vesijohtoverkoston saastumisonnettomuus. Ongelma kosketti 100–200 asukasta Äänekosken Honkolan, Hietaman, Parantalan ja Koiviston kylissä. Ongelma-alueeseen kuului myös osia Uuraisten Hirvaskankaasta. Osalla alueista veden keittokehotus oli voimassa useita viikkoja. Vesikriisin syynä oli yhdistelmä huonoa vesijohtoverkkosuunnittelua sekä huonoa tuuria. Kustannussyistä puhtaan veden linja ja viemärilinja kohtasivat fyysisesti samassa tilassa. Onnettomuus pääsi tapahtumaan, kun vesijohtoverkon paine laski Honkolassa Saarijärventien ja Nelostien risteyksessä tapahtuneen putkirikon vuoksi. Metsä Fibren biotuotetehtaan vuoksi tehtyjä risteyksen mittavia rakennustöitä suorittaessa kaivinkone puhkaisi runkovesilinjan, joka oli dokumentoitua lähempänä maanpintaa. Ylen mukaan onnettomuus tapahtui keskiviikkona 12. lokakuuta 2016 kello 12.40. Tuolloin Honkolan risteyksessä kaapelia kaivamassa ollut kaivinkone kaivoi vesiputken poikki. Putki oli väärässä syvyydessä huomattavasti dokumentoidusta poiketen, vain 60 senttimetriä maan pinnan alla. Kun vesijohtoverkon paine laski ja vesijohtoverkko oli alipaineinen noin 15 minuutin ajan, tekninen vesi ja käyttövesi pääsivät sekoittumaan määräysten vastaisesti samaan fyysiseen tilaan rakennettujen verkon ilmausventtiilien pettäessä. Tuloksena vesijohtoverkkoon pääsi ihmiselle haitallisia alkueläimiä ja bakteereja, jotka aiheuttivat vatsatautiepidemian erityisesti Hietaman alueella. Sairastuneita oli yhteensä yli 50 henkeä, joista 29 lapsia. Epidemian aiheutti amebojen sukuun kuuluva alkueläin Dientamoeba fragilis, joka on Suomessa harvinainen. Äänekosken vesikriisin yhteydessä nähtiin Suomen kaikkien aikojen ensimmäinen amebaepidemia. Sitkeän ameban vuoksi asukkaita piinannut vesikriisi kesti pitkään: klooraus lopettiin vasta joulukuussa. Ylen mukaan putkirikko korjattiin välittömästi saman päivän aikana, ja terveystarkastaja tarkasti työn. Sairastuneista alkoi tulla tietoa Parantala-Honkolan vesiosuuskunnalle lauantai-iltana kello 21.30. Näytteenotto aloitettiin välittömästi ja sunnuntaina 18. lokakuuta aloitettiin vesijohtoverkoston saastumisesta tiedotus alueen asukkaille. Joukkoviestintävälineiden lisäksi jouduttiin kriisin vakavuuden vuoksi käyttämään vapaaehtoista jalkapatikkaa. Ongelman syy saatiin selvitettyä tutkimuksien jälkeen viikko vesikriisin alun jälkeen. Kun ongelmaksi paljastunut kaivo ja vesien sekoittuminen löydettiin, lisäriskit paikannettiin. Jälkiselvitysten myötä löydettiin kahdeksan potentiaalista kaivoa, joissa vastaava onnettomuus voisi toistua. Kaivot on sittemmin korjattu määräysten mukaisiksi. Vastaavia rakenteita on alettu purkaa myös muualla Suomessa. Äänekosken vesikriisi on jälkeenpäin nostanut paljon kritiikkiä viestinnästä. Viestinnän epäonnistumista tutkinut raportti julkaistiin vuonna 2017. Sen mukaan vesikriisin ensiviestintä oli huonosta tilannekuvasta johtuen epäselvää. == Lähteet == Luokka:2010-luvun onnettomuudet Suomessa Luokka:Vesihuolto Suomessa Luokka:Äänekoski
Oldenburgin suurherttuakunta

Oldenburgin suurherttuakunta (, tunnettu myös nimellä Holstein-Oldenburg) oli Saksan liittoon, Pohjois-Saksan liittoon ja Saksan keisarikuntaan kuulunut herttuakunta. Se luotiin Wienin kongressissa 1815 ja lakkautettiin vuonna 1918 tasavaltalaisen hallintomuodon astuttua voimaan. Herttuakunta muodostui kolmesta toisestaan erillään olevasta maa-alueesta; Oldenburg, Eutin ja Birkenfeld. Herttuakunnan pääkaupunki oli Oldenburg ja sitä hallitsi Holstein-Gottorpin suku. == Lähteet == == Aiheesta muualla == Luokka:Euroopan entiset monarkiat Luokka:Saksan entiset valtiot ja valtiomuodostelmat
Seawolf Studios

Seawolf Studios oli helsinkiläinen äänitysstudio, jonka tilat sijaitsivat Suomenlinnan kaupunginosassa. Studion perustivat vuonna 1997 Hannu Leidén, Petri Majuri ja Heikki Savolainen, joista Majuri toimii pääosakkaana.Yle Areena: Homma purkissa – Jakso 5: Seawolf-studio, Helsinki. Yhtyeitä nauhoittamassa Hanoi Rocksista Franz Ferdinandiin. viitattu 21.6.2017.Discogs: Seawolf Studios Studiorakennus on rakennettu vuonna 1850. Vuonna 2010 studiosta tehtiin jakso Yleisradion ”Homma purkissa – Legendaarisimmat studiot” -ohjelmaan. Studiolla ovat äänittäneet mm. Hanoi Rocks, The Rasmus, Amorphis ja Michael Monroe, sekä ulkomaisista esiintyjistä Franz Ferdinand ja Mark Lanegan. Studio lopetti toimintansa vuonna 2015.Kauppalehti: Seawolf Studios Oy == Lähteet == == Aiheesta muualla == * Seawolf Studios Facebookissa Luokka:Entiset suomalaiset musiikkistudiot
Sound Advice

Sound Advice on rockyhtye Private Linen kappale ja toinen single yhtyeen vuoden 2006 studioalbumilta Evel Knievel Factor. Kappale ylsi Suomen virallisen listan toiselle sijalle, ja pysyi listalla yhteensä seitsemän viikkoa. == Kappaleet == # # # == Lähteet == == Aiheesta muualla == * Sound Advice discogs.com -sivustolla Luokka:Vuoden 2006 kappaleet Luokka:Private Linen kappaleet
Neiet niemien nenissä

Neiet niemien nenissä on suomalaisen Pekka Halosen vuonna 1895 tekemä öljyvärimaalaus. Se esittää Halosen vaimoa Maijaa, joka nojaa Jääsken kansallispukuun pukeutuneena mäntyä vasten ja katselee läheistä järveä. Teoksen innoituksena toimi Halosen mukaan Jean Sibeliuksen säveltämä Väinämöisen venematka. Teoksen nimi taas on viittaus Kalevalan 40. runoon ("Neiet niemien nenissä katselevat, kuuntelevat / "Mi lienee ilo merellä, mikä laulu lainehilla, / ilo entistä parempi, laulu muita laatuisampi?""). Neiet niemien nenissä oli esillä Pariisin maailmannäyttelyssä vuonna 1900. Nykyisin maalaus on osa yksityistä kokoelmaa. == Lähteet == Luokka:Pekka Halosen maalaukset
Enrico Zanarini

Enrico Zanarini (s. 9. syyskuuta 1952 Bologna) on italialainen manageri. Hän on toiminut lukuisten kilpa-autoilijoiden kuten Eddie Irvinen, Giancarlo Fisichellan, Vitantonio Liuzzin, Toni Vilanderin, Antonio Fuocon ja Antonio Giovinazzin managerina. == Aiheesta muualla == * Kotisivut Luokka:Urheiluagentit Luokka:Vuonna 1952 syntyneet Luokka:Elävät henkilöt
Dead Decade

__NOTOC__ Dead Decade on rockyhtye Private Linen kolmas studioalbumi. Se julkaistiin 17. elokuuta 2011 levymerkillä King Foo Records. Albumi on tyyliltään monimuotoisempi ja eri tyylilajeilla leikittelevämpi kuin kaksi edeltävää albumia, ja se on tunnelmaltaan tummasävytteinen. Albumi debytoi Suomen virallisen listan sijalla 17. == Vastaanotto == Desibeli Soundi V2.fi Albumi sai hyvän vastaanoton. Desibelin Marja Matikainen antoi albumille täydet viisi tähteä. Hän sanoi kaikkien kappaleiden nivoutuvan järkeväksi kokonaisuudeksi keskinäisistä eroavaisuuksistaan huolimatta, eikä kappalemateriaali tuntunut hajanaiselta, ja piti albumia yhtyeen siihenastisista kypsimpänä ja synkimpänä. Soundin Eero Kettusen mielestä yhtye on yrittänyt epäonnistuneesti karistaa hyväntuulista, kliseistä, ylituotettua ja tarttuvaa poljentaansa, joka oli mielestään yhtyeen ydinosaamisaluetta. Niin ikään viihdesivusto V2.fi:n J.A. Kaunisto piti albumia röyhkeänä, ja arveli ”vahvasti vientikelpoisen” yhtyeen pärjäävän parhaiten monikansallisen ja varakkaan levy-yhtiön suojassa. == Kappaleet == Kaikki kappaleet säveltänyt Private Line sekä sanoittanut Sammy Aaltonen Rory Winston. # # # # # # # # # # # #New Church (Japanin bonuskappale) == Kokoonpano == === Yhtye === * Sammy Aaltonen – laulu * Ilari Heinäaho – kitara, kantele * Jack Smack – kitara, taustalaulu * Juuso Kinnunen – basso, taustalaulu * Elias Logren – rummut, taustalaulu === Vierailevat muusikot === * Martti Lindholm – kosketinsoitin (kappale 6) * Elias Kahila – sello (kappaleet 1 ja 4) * Jasse Salonen – taustalaulu * Lauri Koski – taustalaulu === Tuotanto === * Sammy Aaltonen – tuottaja * Svante Forsbäck – masteroija * Pekka "Spendid" Laine – miksaaja * Kaylin Idora – valokuvat * Jarkko Tiitinen – valokuvat, kansikuva == Lähteet == Luokka:Vuoden 2011 albumit Luokka:Private Linen albumit
Dead Decade (kappale)

Dead Decade on rockyhtye Private Linen kappale ja single yhtyeen vuoden 2011 saman nimiseltä kolmannelta albumilta. == Kappaleet == # == Lähteet == Luokka:Vuoden 2011 kappaleet Luokka:Private Linen kappaleet
Nåtön luonnonsuojelualue

Nåtön luonnonsuojelualue on Ahvenanmaalla Nåtön saaren pohjoisosassa sijaitseva luonnonsuojelualue. Se sijaitsee Nåtön läpi kulkevan päätien (tie 30, Järsöntie/Järsövägen) varrella Nåtön biologisen aseman kohdilla. Luonnonsuojelualueen laajin osa sijaitsee tien itäpuolella jatkuen aina merelle asti. Suojelualueeseen kuuluu myös kaksi Nåtön koillispuolella sijaitsevaa pientä saarta, Senskär ja Senskärsgrundet. Luonnonsuojelualueella kulkee luontopolku ja aluetta on ylläpidetty perinteisin menetelmin, muun muassa latvomalla alueen lehtipuita. Luonnonsuojelualueella kasvaa muun muassa miehenkämmekkää (Orchis mascula) ja seljakämmekkää (Dactylorhiza sambucina). Nåtön saaren lounaisosassa sijaitsevat Harskatanin ja Västerbergenin alueet ovat myös luonnonsuojelualuetta. Nämä alueet sijaitsevat noin kilometrin verran etelämpänä Nåtön läpi kulkevan päätien molemmin puolin. Luokka:Ahvenanmaan luonnonsuojelualueet Luokka:Lemland
Super Cobra

Super Cobra () on Konamin vuonna julkaisema kolikkopeli. Pelissä ohjataan helikopteria kapeiden tunnelien, vuoriston ja korkeiden rakennusten ohi välttäen törmäämistä. Kopterissa on aseistus vihollistankkeja vastaan. Kopterissa on rajoitetusti polttoainetta määränpäähän pääsyyn. Peli on samankaltainen kuin samana vuonna julkaistu Scramble, joka suositumpi pelihalleissa kun taas Super Cobra oli suositumpi kotilaitteilla. Entex on julkaissut pelistä version käsikonsolille. Peli on voittanut Arcade Awards -palkinnon parhaana toimintapelinä. == Lähteet == == Aiheesta muualla == * * * * Luokka:Konamin kolikkopelit Luokka:Vuoden 1981 videopelit Luokka:NEC PC-6001 -pelit Luokka:ColecoVision-pelit Luokka:Intellivision-pelit Luokka:Atari 2600 -pelit Luokka:Atari 5200 -pelit Luokka:Casio PV-1000 -pelit Luokka:Sord M5 -pelit
Space Panic

Space Panic on vuonna julkaistu kolikkopeli. Peliä pidetään ensimmäisenä tasohyppelypelinä. Pelissä ei ollut mahdollista hypätä vaan pelaajan on käytettävä tikapuita ja kaivettava kuoppia ansoiksi vastustajille on houkuteltava. Pelin on kehittänyt ja julkaissut Universal Entertainment Corporation. == Lähteet == == Aiheesta muualla == * * * * Luokka:Kolikkopelit Luokka:Vuoden 1980 videopelit Luokka:Casio PV-1000 -pelit Luokka:ColecoVision- pelit
The Cookies

The Cookies oli yhdysvaltalainen R&B;:tä, soulia ja poppia esittänyt tyttöyhtye, joka oli toiminnassa 1950- ja 1960-luvuilla. Yhtyeen alkuperäisestä kokoonpanosta muodostui sittemmin The Raelettes, jonka jäsenet toimivat Ray Charlesin taustalaulajina. Yhtyeen suurimpia hittejä olivat ”Chains” ja ”Dont’ Say Nothin’ Bad (About My Baby)”. Ensin mainitusta The Beatles teki myöhemmin cover-version. Luokka:Yhdysvaltalaiset popyhtyeet Luokka:Yhdysvaltalaiset rhythm and blues -yhtyeet Luokka:Yhdysvaltalaiset soulyhtyeet Luokka:Yhdysvaltalaiset tyttöbändit
Luxemburgin kansalliskirjasto

Luxemburgin kansalliskirjasto (, BnL; ) on Luxemburgissa toimiva Luxemburgin suurherttuakunnan kansalliskirjasto. Kirjaston historia ulottuu vuoteen 1798. Kansalliskirjasto koordinoi Luxemburgin kansallista kirjastoverkkoa bibnet.lu:ta ja ylläpitää monarkian kirjastojen yhteistä kirjastojen tietojärjestelmää. BnL tekee yhteistyötä Luxemburgin yliopiston kanssa. Kansalliskirjaston ohjelmassa on digitalisoida maan painettu kirjallinen kulttuuriperintö; tämä hanke on aloitettu historiallisista sanomalehdistä. Luxemburgin kansalliskirjasto osallistuu Europeana-digitaalikirjastoon. ==Kuvia== Kuva:Bibliothèque nationale de Luxembourg - panoramio.jpg | Kansalliskirjaston logo. Kuva:BNLnationalbibliothekLuxemburg.JPG| Sisäänkäynti Luxemburgin kansalliskirjastoon. Kuva:Bibliothèque nationale de Luxembourg Administration Kirchberg.jpg|Luxemburgin kirjaston hallintorakennus (Kirchberg). ==Lähteet== == Aiheesta muualla== *Rapport d’activité 2016 (pdf) (bnl.public.lu) *eluxemburgensia: elektronista kirjastoaineistoa (eluxemburgensia.lu) *National Library (lcto.lu) *National Library of Luxembourg, Bibliothèque Nationale du Luxembourg. Luxembourg (librarytechnology.org) Luokka:Luxemburgin rakennukset ja rakennelmat Luokka:Luxemburg (kaupunki) Luokka:Kansalliskirjastot Luokka:Euroopan kirjastot
Lagosin siirtomaa

Lagosin siirtomaa () oli brittiläisen imperiumin siirtomaa, jonka keskuksena toimi nykyisen eteläisen Nigerian Lagosin satama. Lagos julistettiin siirtomaaksi 5. maaliskuuta 1862. Vuoteen 1872 mennessä Lagos oli kosmopoliittinen kaupankäynnin keskus yli 60 000 asukkaallaan. Lagosin siirtomaa, josta tuli myös Britannian protektoraatti, yhdistettiin eteläiseen Nigeriaan helmikuussa 1906, ja Lagosista tuli Nigerian siirtomaan ja protektoraatin pääkaupunki tammikuussa 1914. Lagosista on noin 21 miljoonalla asukkaallaan tullut tämän jälkeen Länsi-Afrikan suurin kaupunki. ==Historia== Nigerian rannikko oli ollut tuttu Britannialle jo kauan. Tämä johtui alun perin brittien sekaantumisesta orjakauppaan. Britannian kieltäessä orjuuden 1800-luvulla maan intressit siirtyivät palmuöljyyn, jota käytettiin saippuoissa ja koneiden voiteluöljynä. Britannian orjuuden kieltäminen oli tosin ollut yksipuolista, ja monet muut maat jatkoivat vielä sitä. Britannian laivastolle annettiin tehtäväksi etsiä ja takavarikoida laivat, jotka sekaantuivat orjakauppaan. Nigerian rantaviivan saaret ja suistot olivat vaikea vartioida. Britannian laivasto käytti läheistä Fernando Pon saarta tukikohtana. Espanja tosin vaati saarta takaisin vuonna 1855, ja Britannian laivaston piti etsiä toinen tukikohta. Ajateltiin, että Lagosista voisi tulla hyvä vaihtoehto tukikohdan sijaintipaikaksi, sillä Lagosilla oli hyvä satama ja britit olivat vastikään auttaneet Lagosin kuningasta pääsemään valtaistuimelle. Vuonna 1841 Oba Akitoye nousi Lagosin valtaistuimelle ja yritti lopettaa orjakaupan. Jotkut lagoslaiset vastustivat kieltoa ja yrittivät suistaa hänet vallasta ja nostaa valtaan hänen veljensä Oba Kosokon. Oba Akitoye puolestaan sai brittien tuen abolitionistisen näkökantansa vuoksi. Häntä autettiin Britannian laivaston laivoilla. Vuonna 1851 hänet nimitettiin Lagosin Obaksi. Britannian laivasto perusti tukikohdan Lagosiin vuonna 1861. Lagosista tuli strategisesti hyödyllinen ja siitä tuli suuri kaupankäynnin keskus, kun kauppiaat huomasivat, että Britannian laivasto suojelisi heitä merirosvoilta tai muilta häiriköiltä. Se näytti myös Britannian sitoutumisen alueeseen muille Euroopan valtioille, jotka halusivat kolonisoida alueen. Ranska yritti laajentaa vaikutustaan alueella ja 1880-luvulta alkaen Saksa yritti myös siirtyä alueelle. Britannian sotilaallinen ja kaupallinen läsnäolo alueella oli niin vahva, että se pystyi vaatimaan aluetta protektoraatikseen vuoden 1885 Berliinin konferenssissa. Vuonna 1887 Lagosin siirtomaata laajennettiin sisämaahan ja vuonna 1906 se liitettiin Etelä-Nigerian protektoraattiin. == Katso myös == * Brittiläinen Länsi-Afrikka == Lähteet == == Aiheesta muualla == Luokka:Britannian entiset protektoraatit Luokka:Britannian entiset siirtomaat ja protektoraatit Afrikassa Luokka:Brittiläinen Länsi-Afrikka Luokka:Lagos Luokka:Nigerian historia
Bank of British West Africa

Bank of British West Africa oli Britannian merentakaisilla alueilla oleva pankki. Pankki oli siinä mielessä merkittävä, että se esitteli modernin pankkitoiminnan brittiläiseen imperiumiin kuuluvissa länsiafrikkalaisissa siirtomaissa. Vuonna 1957 pankki muutti nimensä, jolloin siitä tuli Bank of West Africa. Standard Bank osti Bank of West African vuonna 1965. ==Lähteet== Luokka:Brittiläinen Länsi-Afrikka Luokka:Brittiläiset pankit
Luther Dixon

Luther Dixon (7. elokuuta 1931 Jacksonville, Florida, Yhdysvallat – 22. lokakuuta 2009 Jacksonville, Florida, Yhdysvallat) oli yhdysvaltalainen lauluntekijä, äänitetuottaja ja laulaja. Dixonin kappaleet saavuttivat suurinta suosiota 1950- ja 1960-luvuilla, jolloin niitä levyttivät muun muassa Elvis Presley, The Beatles, The Jackson 5, B.B. King, Jerry Lee Lewis, Dusty Springfield ja Jimmy Reed. Tuottajana Dixon oli luomassa tyttöyhtye The Shirellesin tavaramerkkisoundia. Luokka:Yhdysvaltalaiset lauluntekijät Luokka:Yhdysvaltalaiset musiikkituottajat Luokka:Yhdysvaltalaiset laulajat Luokka:Vuonna 1931 syntyneet Luokka:Vuonna 2009 kuolleet
Atlantin orjakauppa

Atlantin orjakauppa tapahtui Atlantin valtamerellä 1400-luvulta 1800-luvulle saakka. Suurin osa heistä, jotka orjuutettiin ja kuljetettiin Uuteen maailmaan, olivat afrikkalaisia Keski- ja Länsi-Afrikasta. Muut afrikkalaiset myivät heidät eurooppalaisille orjakauppiaille. Orjia vietiin Afrikasta Amerikkoihin yhteensä kymmenestä miljoonasta kahteentoista miljoonaan. Jotkut afroamerikkalaiset ja panafrikkalaiset aktivistit käyttävät Atlantin orjakaupasta nimitystä Maafa. Sana on peräisin swahilin kielestä ja tarkoittaa ”hirmutekoa” tai ”katastrofia”, ja sen teki tunnetuksi tutkija ja aktivisti Marimba Ani 1990-luvulla. == Katso myös == * Kolmiokauppa * Kolmiokaupan keskiosuus == Lähteet == == Aiheesta muualla == Luokka:Afrikan historia Luokka:Amerikan historia Luokka:Atlantin historia Luokka:Euroopan historia Luokka:Karibian historia Luokka:Kauppareitit Luokka:Orjakauppa Luokka:Orjuus Yhdysvaltain politiikassa Luokka:Rasismin historia
Wes Farrell

Wes Farrell (21. joulukuuta 1939 New York City, New York, Yhdysvallat – 29. helmikuuta 1996 Coconut Grove, Florida, Yhdysvallat) oli yhdysvaltalainen muusikko, lauluntekijä ja äänitetuottaja. Hän oli aktiivisimmillaan 1960- ja 70-luvuilla. Farrellin yksi ensimmäisistä menestyskappaleista oli yhdessä Luther Dixonin kanssa kirjoitettu ”Boys”, jonka The Shirelles -tyttöyhtye levytti vuonna 1960. Myös The Beatles levytti kappaleen vuonna 1963, jolloin se ilmestyi yhtyeen esikoisalbumilla Please Please Me. Farrellin kirjoittamiin hitteihin lukeutuu myös Bert Russellin kanssa yhteistyössä tehty The Animals -levytys ”Baby Let Me Take You Home”. Luokka:Yhdysvaltalaiset lauluntekijät Luokka:Yhdysvaltalaiset musiikkituottajat Luokka:Vuonna 1939 syntyneet Luokka:Vuonna 1996 kuolleet
Sierra Leonen dollari

Sierra Leonen dollari () oli valuutta, joka oli käytössä Sierra Leonessa vuosina 1791–1805. Sitä painoi Sierra Leone Company, ja se jaettiin 100 centiin. Luokka:Afrikan rahayksiköt Luokka:Historialliset rahayksiköt Luokka:Sierra Leonen taloushistoria
Sininen hetki (EP)

__NOTOC__ Sininen hetki on hardcore punk -yhtye Valse Tristen 7″ EP-levy. Se julkaistiin 9. toukokuuta 2014 Blame the Victimin,‎ Pupu’s Bistron‎, Popo’s Bistron ja Bottom of the Popsin yhteiskustanteena. Viihdesivusto Noisen Mikko Nissinen antoi albumille arvosanan 4/5, ja kuvaili julkaisua seuraavasti: == Kappaleet == === A-puoli === #Elämänkaari #Mennään katsomaan ruumiita === B-puoli === # * Krematorioon (säv. Rudimentary Peni, suom. san. Valse Triste) #Kevään ensimmäinen päivä #Lihaa, lihaa, jauhelihaa == Kokoonpano == === Yhtye === * Antti – basso * Ville – rummut * Sami – kitara * Wasky – laulu * Mikko – laulu === Tuotanto === * Teemu Hietaniemi – äänittäjä * Pena Dassum – masteroija * Jouni Parkku – valokuvat * Janne Mäki-Turja – grafiikka * Petri Säynätmäki – grafiikka * Raine Liimakka – grafiikka == Lähteet == Luokka:Vuoden 2014 EP:t Luokka:Valse Tristen albumit
Marielle de Sarnez

Marielle de Sarnez (27. maaliskuuta 1951 Pariisi, Ranska – 13. tammikuuta 2021 Pariisi, Ranska) oli ranskalainen poliitikko. Hän oli Édouard Philippen Philippen ensimmäisen hallituksen Eurooppa-ministeri kuukauden verran, kunnes erosi 19. kesäkuuta 2017 MoDem-puolueen rahoitusepäselvyyksien vuoksi. De Sarnez istui Euroopan parlamentissa vuodet 1999–2017. Ja vuodesta 2017 lähtien hän oli Ranskan kansalliskokouksen jäsen. Kansalliskokouksessa De Sarnez johti ulkoasiainvaliokuntaa. Hän kuoli leukemiaan kesken virkakautensa. == Lähteet == Luokka:Ranskan ministerit Luokka:Ranskalaiset europarlamentaarikot Luokka:Vuonna 1951 syntyneet Luokka:Vuonna 2021 kuolleet
Black Wave

__NOTOC__ Black Wave on punk rock -yhtye I Walk the Linen kappale ja single yhtyeen kolmannelta studioalbumilta Black Wave Rising. Se julkaistiin maaliskuussa 2008 levymerkillä Conbat Rock Industry. CD-versiosta otettiin 1000:n vinyylipainoksesta 500:n kappaleen painokset. Kappale debytoi Suomen virallisen singlelistan sijalla 12. == Kappaleet == Kappaleet säveltäneet ja sanoittaneet I Walk the Line ja Ville Rönkkö. # # == Kokoonpano == === Yhtye === * Ville Rönkkö – laulu, basso * Antti Rönkkö – kitara * Jani Koskinen – kitara * Jussi Kenttämaa – rummut * Anna Pirkola – kosketinsoittimet === Tuotanto === * Mikko Poikolainen – tuottaja, äänittäjä, miksaaja * Pekka Laine – tuottaja, äänittäjä, miksaaja * Minerva Pappi – masteroija (Finnvox) * Antti Rönkkö – grafiikka, layout * Debbie Hell – valokuvat == Lähteet == Luokka:Vuoden 2008 kappaleet Luokka:I Walk the Linen kappaleet
Neon Lights (kappale)

__NOTOC__ Neon Lights on punk rock -yhtye I Walk the Linen kappale ja ensimmäinen single yhtyeen vuoden 2010 viimeiseksi jääneeltä studioalbumilta Language of the Lost. Se julkaistiin 27. tammikuuta 2010 levymerkillä Fullsteam Records. == Kappaleet == === A-puoli === # === B-puoli === # * # == Kokoonpano == === Yhtye === * Ville Rönkkö – laulu, basso * Antti Rönkkö – kitara * Jani Koskinen – kitara * Jussi Kenttämaa – rummut * Anna Pirkola – kosketinsoitin === Tuotanto === * Pekka Laine – tuottaja, äänittäjä, miksaaja * Jukka Putkinen – äänittäjä * Jaakko Viitalähde – masteroija * Antti Rönkkö – grafiikka, layout * Tuukka Koski – valokuvat == Lähteet == == Aiheesta muualla == * Neon Lights discogs.com -sivustolla Luokka:Vuoden 2010 kappaleet Luokka:I Walk the Linen kappaleet
Philippen toinen hallitus

Philippen toinen hallitus on 21. kesäkuuta 2017 nimitetty Ranskan hallitus, jonka pääministeri on Édouard Philippe. Se on hänen toinen peräkkäinen hallituksensa. ==Ministerit== ;Hallituksen kokoonpano: * Gérard Collomb, valtioministeri, sisäministeri * Nicolas Hulot, valtioministeri, ekologisen ja solidaarisen siirtymän ministeri * Nicole Belloubet, oikeusministeri * Jean- Yves Le Drian, Eurooppa- ja ulkoasiainministeri * Françoise Parly, puolustusministeri * Jacques Mezard, alueiden koheesion ministeri * Agnès Buzyn, solidaarisuus- ja terveysministeri * Bruno Le Maire, talous- ja valtiovarainministeri * Françoise Nyssen, kulttuuriministeri * Muriel Pénicaud, työministeri * Jean-Michel Blanquer, opetusministeri * Stéphane Travert, maatalous- ja elintarvikeministeri * Gérald Darmanin, toiminta- ja budjettiministeri * Frédérique Vidal, korkeakoulu-, tutkimus- ja innovaatioministeri * Annick Girardin, merentakaisten alueiden ministeri * Laura Flessel, urheiluministeri * Jacqueline Gourault, ministeri sisäministerin alaisuudessa * Élisabeth Borne, liikenteestä vastaava ministeri ekologisen ja solidaarisen siirtymän ministerin alaisuudessa * Nathalie Loiseau, Eurooppa-asioista vastaava ministeri Eurooppa- ja ulkoasiainministerin alaisuudessa ;Pääministerin valtiosihteerit: * Christophe Castaner, parlamenttisuhteista vastaava valtiosihteeri, hallituksen tiedottaja * Marlène Schiappa, naisten ja miesten välisestä tasa-arvosta vastaava valtiosihteeri * Sophie Cluzel, vammaisasiain valtiosihteeri * Mounir Mahjoubi, digiasiain valtiosihteeri ;Muut valtiosihteerit: * Sébastien Lecornu ja Brune Poirson, valtiosihteerit ekologisen ja solidaarisen siirtymän ministerin alaisuudessa * Jean-Baptiste Lemoyne, valtiosihteeri Eurooppa- ja ulkoasiainministerin alaisuudessa * Geneviève Darrieussecq, valtiosihteeri puolustusministerin alaisuudessa * Julien Denormandie, valtiosihteeri alueiden koheesion ministerin alaisuudessa * Benjamin Griveaux, valtiosihteeri talous- ja valtiovarainministerin alaisuudessa ==Katso myös== * Philippen ensimmäinen hallitus == Lähteet == Luokka:Ranskan hallitukset
Viitasara

Viitasara (Carex tenuiflora) on sarakasvien (Cyperaceae) heimoon, sarojen (Carex) sukuun kuuluva kasvilaji. Se ei muistuta kovin paljoa muita saralajeja. Viitasara on matalakasvuinen ja kasvaa löyhinä mättäinä. Sen varret ovat pystyjä ja noin parikymmentä senttimetriä korkeita. Lehdet ovat kapeita sekä harmaanvihreitä ja yltävät yleensä varren puolenvälin yli. Viitasaran kukinto on varren päässä oleva tiivis tähkistö, jossa on kaksi tai kolme keskenään samannäköistä, pyöreähköä tähkää. Kukinnon tukilehti on hyvin lyhyt. Tähkien yläosissa on emikukkia ja alaosissa hedekukkia. Emikukat ovat kaksiluottisia. Tähkäsuomut ovat tylppiä sekä lähes valkoisia ja niissä on vihertävä keskisuoni. Pullakot ovat vihertäviä tai lähes valkoisia ja suuodattomia. Viitasara kasvaa pohjoisessa erilaisilla märillä kasvupaikoilla, kuten lähteiden tuntumassa. == Lähteet == == Aiheesta muualla == * Laji.fi: Viitasara (Carex tenuiflora) * Kasviatlas 2018: Viitasaran (Carex tenuiflora) levinneisyys Suomessa * JSTOR Global Plants: Carex tenuiflora * Integrated Taxonomic Information System (ITIS): Carex tenuiflora * Global Biodiversity Information Facility (GBIF): Carex tenuiflora * United States Department of Agriculture (USDA): Carex tenuiflora * Flora of China: Carex tenuiflora Luokka:Sarat
Pyhän Morwennan ja Johannes Kastajan kirkko

Pyhän Morwennan ja Johannes Kastajan kirkko () on Cornwallin pohjoisimman seurakunnan, Morwenstowin käytössä oleva kirkko, joka on Grade I -luokan arvorakennus. Kirkon sisällä on neljä hautamuistomerkkiä. == Lähteet == Luokka:Cornwallin rakennukset ja rakennelmat Luokka:Englannin kirkot Luokka:Grade I -luokan rakennukset Englannissa
Foroni

Foroni eli di-isopropylideeniasetoni (C9H14O) on tyydyttymättömiin ketoneihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä sekä liuottimena. ==Ominaisuudet== Foroni on huoneenlämpötilassa kellanvihreitä kiteitä tai nestettä ja sillä on hieman kurjenpolvia muistuttava tuoksu. Aine on käytännöllisesti katsoen veteen liukenematonta, mutta liukenee useisiin orgaanisiin liuottimiin esimerkiksi etanoliin, dietyylieetteriin ja asetoniin. Happamissa olosuhteissa foroni syklisoituu helposti isoforoniksi. Foroni ärsyttää ihoa, hengitysteitä ja silmiä Viitattu 22.6.2017.. ==Valmistus ja käyttö== Foronia valmistetaan asetonista happokatalysoidulla aldolikondensaatioreaktiolla. Reaktiossa muodostuu foronin lisäksi myös mesityylioksidia, isoforonia ja mesityleeniä. Toinen tapa yhdisteen valmistamiseen on isobutenyylilitiumin ja hiilidioksidin välinen reaktio.Hardo Siegel & Manfred Eggersdorfer: Ketones, Ullmann’s Encyclopedia of Industrial Chemistry, John Wiley & Sons, New York, 2000. Viitattu 22.6.2017Yng-Long Hwang & Thomas C. Bedard: Ketones, Kirk-Othmer Encyclopedia of Chemical Technology, John Wiley & Sons, New York, 2001. Viitattu 22.6.2017 Foronia käytetään muiden yhdisteiden valmistukseen ja siitä tuotetaan muun muassa 2,2,6,6-tetrametyylipiperidiiniä. Lisäksi sitä voidaan käyttää selluloosanitraatin ja lakkojen liuottimena. ==Lähteet== Luokka:Ketonit
Konyaspor

Konyaspor Kulübü on jalkapalloseura Konyan kaupungista, Keski-Turkista. Konyaspor pelaa maansa korkeimmalla sarjatasolla Turkin Superliigassa. Seura ei ole voittanut maansa mestaruutta, mutta on kertaalleen voittanut maansa cup-turnauksen Turkin Cupin. ==Lähteet== Luokka:Turkkilaiset jalkapalloseurat Luokka:Vuonna 1922 perustetut urheiluseurat Luokka:Konyan maakunta
Richmond K. Turner

Richmond Kelly Turner (27. toukokuuta 1885 Portland, Oregon – 12. helmikuuta 1961 Monterey, Kalifornia) oli yhdysvaltalainen amiraali, joka toimi lukuisten maihinnousujoukkojen komentajana toisen maailmansodan Tyynenmeren sodassa.Turner, Richmond K. – Admiral, USN (1885-1961) Naval History and Heritage Command. Viitattu 22.6.2017. Turner valmistui Yhdysvaltain laivastoakatemiasta vuonna 1908. Hän palveli ensimmäisen maailmansodan aikana usealla eri taistelulaivalla. Hän hankki vuonna 1927 myös lentokoulutuksen ja toimi sen jälkeen laivaston lentojoukkojen yhteydessä. Vuosina 1938–1940 hän oli raskaan risteilijän USS Astorian kapteenina. Lokakuussa 1940 Turner nimitettiin laivaston päämajan sotasuunnitelmaosaston johtajaksi ja seuraavana vuonna hänet ylennettiin kontra-amiraaliksi. Hän ei luottanut saamiinsa tiedustelutietoihin, joiden mukaan Japani suunnitteli iskua Pearl Harborin laivastotukikohtaan, eikä hän siksi varoittanut Tyynenmeren laivaston komentajaa Husband E. Kimmeliä.Richmond Turner Spartacus Educational. Viitattu 22.6.2017. Joulukuussa 1941 Turnerista tuli laivaston ylipäällikön apulaisesikuntapäällikkö. Heinäkuussa 1942 Turner nimitettiin eteläisen Tyynenmeren alueen maihinnousujoukkojen komentajaksi. Hän johti useita suuria maihinnousuja, joista ensimmäisenä oli maihinnousu Guadalcanalille elokuussa 1942. Vain kaksi päivää maihinnousun alkamisen jälkeen maihinnousujoukkojen huoltoa turvannut Turnerin laivasto kärsi tappion japanilaisille Savon saaren taistelussa, jossa amerikkalaiset tekivät useita kohtalokkaita virheitä. Virallinen tutkinta nimesi myöhemmin pääsyylliseksi Turnerin alaisen, kapteeni Boden, joka teki lopulta itsemurhan.Brad Reynolds: The Worst Leaders in History: Admiral Richmond Kelly Turner Warfare History Network 17.2.2015. Viitattu 22.6.2017. Menetettyään lippulaivansa USS McCawleyn Rendovan saaren maihinnousun yhteydessä kesällä 1943 Turner luopui tehtävästään, mutta jo saman vuoden elokuussa hänet nimitettiin 5. laivaston maihinnousujoukkojen komentajaksi. Yhdessä kenraalimajuri Holland M. Smithin kanssa hän valtasi Betion, Makinin, Kwajaleinin ja Roi-Namurin saaret osana Gilbert- ja Marshallinsaarten valtausta.Mark J. Denger: Admiral Richmond Kelly Turner California Center for Military History. Viitattu 22.6.2017. Turner oli alkuaan vastustanut tätä operaatiota liian vaarallisena, mutta toteutti sen menestyksellä. Maaliskuussa 1944 hänet ylennettiin vara-amiraaliksi ja nimitettiin koko Tyynenmeren alueen maihinnousujoukkojen komentajaksi. Hän johti vielä Saipanin, Tinianin, Guamin, Iwo Jiman ja Okinawan maihinnousuja. Kesäkuussa 1945 hänet ylennettiin amiraaliksi ja hänen vastuulleen annettiin suunniteltu maihinnousu Japaniin, jota ei lopulta toteutettu. Turner jäi eläkkeelle laivastosta vuonna 1947, mutta jatkoi sen edustajana YK:n esikuntavaliokunnassa vuoteen 1952. Turner kärsi alkoholiongelmasta. ==Lähteet== ==Aiheesta muualla== Luokka:Yhdysvaltain laivaston toisen maailmansodan amiraalit‎ Luokka:Vuonna 1885 syntyneet Luokka:Vuonna 1961 kuolleet
Travellink

Travellink on yksityishenkilöille suunnattu nettimatkatoimisto, jolla on toimintaa Suomessa, Ruotsissa, Tanskassa ja Norjassa. Travellinkin tuotteisiin kuuluvat muun muassa lennot, hotellit, lennot ja hotellit sekä vuokra-autot, joita myydään verkkosivujen kautta. Travellinkin omistaa espanjalainen Opodo USL, joka on osa eDreams ODIGEO -konsernia. == Historia == Travellink perustettiin vuonna 2000, kun osakkaat SAS, Amadeus ja Tele2 ostivat SMART AB:n tuotemerkin Travellinkin.Travellink - eDreams ODIGEO Peter Carlsson oli yhtiön toimitusjohtajana vuosina 2000–2016, jolloin uudeksi Pohjoismaiden johtajaksi siirtyi Erik Wikander.”Ny Nordenchef för Travellink Maaliskuusta 2005 lähtien Travellink on ollut osa Opodo-ryhmää. Opodo toimii Pohjoismaissa nimillä Travellink ja Opodo ja Isossa-Britanniassa, Saksassa, Ranskassa, Italiassa, Belgiassa, Itävallassa, Puolassa, Portugalissa, Sveitsissä ja Espanjassa nimellä Opodo.”Opodo Online Travel Agency & Flight Comparison - eDreams ODIGEO Travellink oli aiemmin suunnattu sekä yksityishenkilöille että yritysasiakkaille, mutta australialaisen Flight Centre Travel Groupin (FCTG) ostettua Travellink Corporaten vuonna 2016 on Travellinkin tarjonta suunnattu nykyään ainoastaan yksityishenkilöille.”Flight Centre Travel Group kjøper Travellink Corporate - TravelNews == Travellink ja eDreams Odigeo == Travellink on osa eDreams ODIGEO -konsernia. Yhtiöllä on viisi tuotemerkkiä, Opodo, eDreams, Go Voyages, Travellink ja Liligo. Yhtiö toimii yhteensä 44 markkinoilla.”Company overview - eDreams ODIGEO eDreams ODIGEOn pääkonttori sijaitsee Barcelonassa, ja se listautui Madridin pörssiin vuonna 2014 (kaupankäyntitunnus EDR).”eDreams ODIGEO lists on the Spanish stock exchange ” == Travellinkin yhteistyöt == Joulukuussa 2016 Travellink solmi sopimuksen teleyhtiö Mobitrotterin kanssa, jotta matkailijat voisivat soittaa ja surffata ilman roaming-maksuja. Mobitrotter-sovellus yhdistää tavallisen matkapuhelimen ja IP-puhelimen, ja se on suunniteltu ensisijaisesti EU:n ulkopuolella matkustaville. == Lähteet == * Travellinkin virallinen verkkosivu * eDreams ODIGEO * Opodo * FCM Travel Solutions === Viitteet === Luokka:Matkatoimistot Luokka:Ruotsalaiset yritykset
Philippen ensimmäinen hallitus

Philippen ensimmäinen hallitus on 17. toukokuuta 2017 nimitetty Ranskan hallitus, jonka pääministeri oli Édouard Philippe. Seuraavassa sen alkuperäinen kokoonpano. Ennen hallituksen hajottamista siitä erosivat MoDem- puolueen rahoitussotkujen vuoksi ministerit Marielle de Sarnez, François Bayrou, Sylvie Goulard ja Richard Ferrand. ==Ministerit-== * Édouard Philippe, pääministeri * Gérard Collomb, valtioministeri, sisäministeri * Nicolas Hulot, valtioministeri, ekologisen ja solidaarisen siirtymän ministeri * François Bayrou, valtioministeri, oikeusministeri * Sylvie Goulard, puolustusministeri * Jean-Yves Le Drian, Eurooppa- ja ulkoasiainministeri * Richard Ferrand, alueiden koheesion ministeri * Agnès Buzyn, tasa-arvo- ja terveysministeri * Françoise Nyssen, kulttuuriministeri * Bruno Le Maire, talousministeri * Muriel Pénicaud, työministeri * Jean-Michel Blanquer, opetusministeri * Jacques Mézard, maatalous- ja elintarvikeministeri * Gérald Darmanin, toiminta- ja budjettiministeri * Frédérique Vidal, korkeakoulu-, tutkimus- ja innovaatioministeri * Annick Girardin, merentakaisten alueiden ministeri * Laura Flessel, urheiluministeri * Élisabeth Borne, liikenteestä vastaava ministeri ekologisen ja solidaarisen siirtymän ministerin alaisuudessa * Marielle De Sarnez, Eurooppa-ministeri Eurooppa-ja ulkoministerin alaisuudessa ;Pääministerin valtiosihteerit * Christophe Castaner, parlamenttisuhteista vastaava valtiosihteeri, hallituksen tiedottaja * Marlène Schiappa, naisten ja miesten välisestä tasa-arvosta vastaava valtiosihteeri * Sophie Cluzel, vammaisasiain valtiosihteeri * Mounir Mahjoubi, digiasiain valtiosihteeri ==Katso myös== * Philippen toinen hallitus == Lähteet == Luokka:Ranskan hallitukset
FC Trinity Zlín

Football Club Trinity Zlín on jalkapalloseura Zlínin kaupungista, Kaakkois- Tšekistä. FC Trinity Zlín pelaa maansa korkeimmalla sarjatasolla Synot ligassa. Maansa merkittävimmän jalkapallocupin MOL Cupin seura voitti kaudella 2016–2017, mikä takasi seuralle sen historian ensimmäisen Eurooppa-liigan paikan. == Lähteet == Luokka:Tšekkiläiset jalkapalloseurat Luokka:Vuonna 1919 perustetut urheiluseurat Luokka:Zlínin lääni
Das eiserne Gebet

Das eiserne Gebet on saksalainen RAC -yhtye Stahlgewitter studioalbumi, joka on julkaistu vuonna 1996. == Kappaleet == == Aiheesta muualla == * * Stahlgewitter - Das eiserne Gebet. Discogs. * Stahlgewitter - Das eiserne Gebet. Last.fm Luokka:Stahlgewitterin albumit Luokka:Vuoden 1996 albumit
KV Oostende

Koninklijke Voetbalclub Oostende on jalkapalloseura Oostenden kaupungista, Länsi-Flanderista. Seura pelaa Belgian korkeimmalla sarjatasolla Jupiler Pro Leaguessa. KV Oostende pelasi Belgian pääsarjassa ensimmäisen kerran 1990-luvulla, ensin kaksi kautta 1993–1995 ja sitten yhden kauden 1998–1999. Kaudella 2004–2005 se käväisi jälleen pääsarjassa. Viimeksi joukkue nousi pääsarjaan vuonna 2013 ja on pelannut siellä siitä lähtien sijoittuen parhaimmillaan neljänneksi kaudella 2016–2017. == Lähteet == Luokka:Belgialaiset jalkapalloseurat Luokka:Oostende
Space Race (kolikkopeli)

Space Race on Atarin vuonna julkaisema kolikkopeli. Peli on Atarin toinen julkaisu ensimmäisen ollessa PONG. Peliä on sanottu ensimmäiseksi kilpa- ajopeliksi. Pelissä kaksi pelaajaa pelaavat toisiaan vastaan väistellen vastaan tulevia esteitä kuten meteoriitteja. == Lähteet == == Aiheesta muualla == * * Luokka:Vuoden 1973 videopelit Luokka:Atarin kolikkopelit
Germania (albumi)

Germania on saksalainen RAC -yhtye Stahlgewitter studioalbumi, joka on julkaistu vuonna 1998. == Kappaleet == ==Aiheesta muualla== * * Stahlgewitter - Germania. Discogs * Stahlgewitter - Germania. Last.fm Luokka:Stahlgewitterin albumit Luokka:Vuoden 1998 albumit
Alexander Vandegrift

thumb|Vandegrift komentoteltassaan Guadalcanalilla vuonna 1942. Alexander Archer Vandegrift (13. maaliskuuta 1887 Charlottesville, Virginia – 8. toukokuuta 1973 Bethesda, Maryland) oli Yhdysvaltain merijalkaväen kenraali, joka toimi komentajana toisessa maailmansodassa. Parhaiten hänet tunnetaan roolistaan Guadalcanalin taistelussa vuonna 1942.Alexander A. Vandegrift Encyclopædia Britannica Online Academic Edition. Viitattu 22.6.2017. Hän oli myös merijalkaväen komentaja vuosina 1944–1947. Opiskeltuaan kaksi vuotta Virginian yliopistossaAlexander A. Vandegrift Dies; Ex‐Commandant of the Marines The New York Times 9.3.1973. Viitattu 22.6.2017. Vandegrift aloitti sotilasuransa merijalkaväen luutnanttina vuonna 1909. Hän osallistui Yhdysvaltain interventioihin Nicaraguassa (1912), Haitilla (1915) ja Kiinassa (1927), ja hallitsi siten hyvin viidakkosodankäynnin. Yhdysvaltojen liityttyä toiseen maailmansotaan hänet nimitettiin maaliskuussa 1942 merijalkaväen 1. divisioonan komentajaksi ja määrättiin kouluttamaan joukot Tyynenmeren saarilla käytäviä taisteluja varten.Alexander Vandegrift Spartacus Educational. Viitattu 22.6.2017. Hänet myös ylennettiin kenraalimajuriksi. Vandegrift komensi yhdysvaltalaisia joukkoja, jotka 7. elokuuta 1942 tekivät maihinnousun Japanin miehittämälle Guadalcanalin saarelle. Tehokkaalla tulivoiman keskittämisellä hän yllätti vihollisen ja onnistui toistuvasti torjumaan japanilaisten vastahyökkäykset ja siten säilyttämään sillanpääaseman saarella, vaikka hänen joukkonsa joutuivat pärjäämään useita kuukausia vain minimaalisen huollon varassa. Hänen joukkonsa muun muassa ottivat haltuunsa strategisesti tärkeän Henderson Fieldin lentokentän ja löivät japanilaiset takaisin Tenarun taistelussa 21. elokuuta sekä Edsonin harjun taistelussa 12. syyskuuta. Lopulta kenraali Alexander Patchin komentama 14. armeijakunta vapautti Vandegriftin merijalkaväen 14. joulukuuta 1942. Vandegrift nimitettiin heinäkuussa 1943 merijalkaväen 1. maihinnousuarmeijakunnan komentajaksi. Hän johti maihinnousua Bougainvillelle marraskuussa 1943. Vandegrift nimitettiin vuoden 1944 alusta merijalkaväen komentajaksi ja maaliskuussa 1945 hänet ylennettiin kenraaliksi. Hän oli ensimmäinen merijalkaväen upseeri, joka ylennettiin täyden kenraalin arvoon ollessaan aktiivipalveluksessa. Hän oli myös ensimmäinen merijalkaväen sotilas, joka sai sekä Navy Cross- että Medal of Honor -kunniamerkin. Sodan päättymisen jälkeen Vandegrift myötävaikutti siihen, että kongressi hyväksyi puolustushallinnon uudistuksen muodossa, joka turvasi merijalkaväen säilymisen itsenäisenä yksikkönä. Hän vetäytyi palveluksesta vuonna 1948. Hänet vihittiin Harvardin yliopiston kunniatohtoriksi vuonna 1946. ==Lähteet== ==Aiheesta muualla== Luokka:Yhdysvaltain merijalkaväen kenraalit Luokka:Toisen maailmansodan henkilöt Luokka:Vuonna 1887 syntyneet Luokka:Vuonna 1973 kuolleet
Riikinvoima

Riikinvoima Oy on Leppävirralla sijaitsevan jätteenpolttolaitoksen omistaja ja ylläpitäjä. Yhtiön omistajia ovat jätehuoltoyhtiöt Jätekukko Oy, Ekokymppi, Keski-Savon Jätehuolto, Metsäsairila Oy, Puhas Oy, Sammakkokangas Oy, Savonlinnan Seudun Jätehuolto Oy, Ylä-Savon Jätehuolto Oy sekä paikallinen kaukolämpöyhtiö Varkauden Aluelämpö Oy. Vuosittain laitoksessa poltetaan noin 145 000 tonnia jätettä, josta tuotetaan 90 GWh sähköä ja 180 GWh kaukolämpöä. Laitos otettiin tuotannolliseen käyttöön helmikuussa 2017 ja sen polttoaineteho on 54 MW. Ennen polttoa laitokselle toimitettu jäte murskataan ja siitä erotellaan metallit. Laitoksen kattila on kiertopetityyppinen, ja siellä vallitsee 850 asteen lämpötila. == Lähteet == == Aiheesta muualla == * Riikinvoiman kotisivut Luokka:Suomen jätteenpolttolaitokset
Politischer Soldat

Politischer Soldat on saksalainen RAC -yhtye Stahlgewitter studioalbumi, joka on julkaistu vuonna 2002. == Kappaleet == === Politscher Soldat: Neuauflage === == Aiheesta muualla == * * Politischer Soldat.Discogs * Politischer Soldat. Last.fm Luokka:Stahlgewitterin albumit Luokka:Vuoden 2002 albumit
Pictures at an Exhibition

Pictures at an Exhibition on Emerson, Lake & Palmerin kolmas levy. Albumi äänitettiin livenä 26. maaliskuuta 1971 Newcastlessa ja julkaistiin marraskuussa 1971 Island Recordsilla. Levy on progressiivista rockia, ja se on versio Modest Musorgskin teoksesta Näyttelykuvia. Syy siihen, että levy on äänitetty livenä on pilliurkujen tarve. Albumi valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. Toinen kirjaan päässyt ELP-albumi on Tarkus samalta vuodelta. ==Kokoonpano== * Keith Emerson – koskettimet * Greg Lake – bassokitara * Carl Palmer – rummut ==Kappaleet== # Promenade # The Gnome # Promenade # The Sage # The Old Castle # Blues Variation # Promenade # The Hut Of Baba Yaga # The Curse Of Baba Yaga # The Hut Of Baba Yaga # The Great Gates Of Kiev # Nutrocker ==Lähteet== Luokka:Emerson, Lake & Palmerin albumit Luokka:Vuoden 1971 konserttitallenteet
Auftrag Deutsches Reich

Auftrag Deutsches Reich on saksalainen RAC -yhtye Stahlgewitter studioalbumi, joka on julkaistu vuonna 2006. == Kappaleet == == Aiheesta muualla == * * Stahlgewitter - Auftrag Deutsches Reich. Discogs * Stahlgewitter - Auftrag Deutsches Reich. Last.fm Luokka:Stahlgewitterin albumit Luokka:Vuoden 2006 albumit
Das Hohelied der Herkunft

Politischer Soldat (Neuauflage) on saksalainen RAC -yhtye Stahlgewitter studioalbumi, joka on julkaistu vuonna 2013. == Kappaleet == == Aiheesta muualla == * * Stahlgewitter - Das Hohelied Der Herkunft. Discogs * Stahlgewitter - Das Hohelied Der Herkunft. Last.fm Luokka:Stahlgewitterin albumit Luokka:Vuoden 2013 albumit
Walter Short

Walter Campbell Short (30. maaliskuuta 1880 Fillmore, Illinois – 9. maaliskuuta 1949)Register of the Walter Campbell Short papers Online Archive of California. Viitattu 22.6.2017. oli yhdysvaltalainen kenraali, joka oli vastuussa Havaijin puolustuksesta Japanin hyökätessä Pearl Harborin laivastotukikohtaan 7. joulukuuta 1941. Häntä pidettiin yhtenä päävastuullisista siihen, etteivät amerikkalaiset olleet varautuneet kunnolla hyökkäyksen torjumiseen. Short valmistui Illinoisin yliopistosta ennen siirtymistään sotilasuralle vuonna 1902. Ensimmäisen maailmansodan aikana hän palveli esikuntaupseerina länsirintamalla Ranskassa, viimeksi 3. armeijan apulaisesikuntapäällikkönä. Maailmansotien välisenä aikana hän jatkoi esikuntaupseerina ja koulutustehtävissä, ja yleni kenraalimajuriksi. Helmikuussa 1941 Short nimitettiin Havaijin joukkojen komentajaksi ja hän sai samalla tilapäisen kenraaliluutnantin arvon. Short katsoi tehtäväkseen lähinnä sotilaiden koulutuksesta huolehtimisen ja laiminlöi puolustuksen, sillä hän ei uskonut Japanin hyökkäävän Havaijille. Hän pyrki suojaamaan lentokentillä olleita koneita ensisijaisesti sabotaasilta eikä vihollisen ilmahyökkäykseltä. Sekä Short että Tyynenmeren laivaston komentaja, amiraali Husband E. Kimmel suhtautuivat ylimalkaisesti päämajasta 27. marraskuuta lähetettyyn varoitukseen, että Japani aloittaisi pian sodan. Vain kymmenen päivää Japanin hyökkäyksen jälkeen, 17. joulukuuta, Short siirrettiin reserviin ja korvattiin kenraaliluutnantti Delos Emmonsilla.Lt. Gen. Walter C. Short National Geographic. Viitattu 22.6.2017. Short alennettiin samalla takaisin kenraalimajuriksi. Kun virallinen tutkinta Pearl Harborin tapahtumista syytti Shortia ja Kimmeliä velvollisuuksiensa laiminlyönnistä, Short erosi kokonaan armeijasta helmikuussa 1942 ja siirtyi Ford Motor Companyn palvelukseen Dallasiin. Toisen maailmansodan jälkeen Yhdysvaltain kongressi käynnisti uuden tutkinnan Pearl Harborin tapahtumista. Short antoi kongressin tutkintakomitealle kaksi julkista todistajanlausuntoa vuosina 1945 ja 1946. Hän myönsi tehneensä arviointivirheitä, mutta kiisti velvollisuuksien laiminlyömisen, koska hänen mukaansa päämaja ei ollut antanut hänelle selkeää varoitusta odotettavasta hyökkäyksestä eikä riittävästi resursseja ilmapuolustukseen. Tämäkin selvitys totesi Shortin ja Kimmelin päävastuullisiksi. Short jäi vuonna 1946 kokonaan eläkkeelle ja kuoli kolme vuotta myöhemmin sydänsairauteen. Kongressi hyväksyi vuonna 1999 aloitteen Shortin ja Kimmelin kunnian palauttamisesta sekä kenraaliluutnantin arvon palauttamisesta Shortille postuumisti, mutta yksikään presidentti ei ole vahvistanut päätöstä. ==Lähteet== Luokka:Yhdysvaltain maavoimien toisen maailmansodan kenraalit Luokka:Vuonna 1880 syntyneet Luokka:Vuonna 1949 kuolleet
Koottavat seikkailut

Koottavat seikkailut (Some Assembly Required) on kanadalainen teinitilannekomediasarja, jota esitetään Netflixissä maailmanlaajuisesti. Sarjan on luonut Dan Signer ja Howard Nemetz, ja pääosissa ovat Kolton Stewart, Charlie Storwick, Harrison Houde, Sydney Scotia, Dylan Playfair, Travis Turner, ja Ellie Harvie. Ensimmäinen kausi sisältää 26 jaksoa, jotka kaikki olivat saatavilla Netflixistä 19. kesäkuuta 2015 alkaen. Kolmas ja viimeisin tuotantokausi esitettiin 6. kesäkuuta 2016. Sarjan hahmoja on mm. Jarvis, Piper, Knox, Aster, Geneva, Bowie ja Candace. Sarja kertoo nuorista, jotka saavat haltuunsa leluyhtiön, jonka pyörittämisessä syntyy monenmoisia haasteita. == Lähteet == Luokka:Netflix-alkuperäissarjat
Stählerne Romantik

Stählerne Romantik on saksalainen RAC -yhtye Stahlgewitterin studioalbumi, joka on julkaistu vuonna 2013. == Kappaleet == == Aiheesta muualla == * * Stahlgewitter - Stählerne Romantik. Discogs * Stahlgewitter - Stählerne Romantik. Last.fm Luokka:Stahlgewitterin albumit Luokka:Vuoden 2013 EP:t
Heinolainen

Heinolainen oli Heinolassa vuosina 1922–1941 ilmestynyt sanomalehti. Edistyspuolueen äänenkannattajaksi perustettu Heinolainen pyrki olemaan itähämäläinen uutislehti. Se menestyi paremmin kuin Heinolan Sanomat, mutta jäi kilpailussa jälkeen sysmäläisestä Itä-Hämeestä. Heinolaisen kirjapaino tuhoutui talvisodan ilmapommituksessa, minkä jälkeen lehden omistajat sopivat sen yhdistämisestä Itä-Hämeeseen. Lehti ilmestyi aluksi kahdesti ja vuodesta 1926 lähtien kolmesti viikossa. Sen päätoimittajina työskentelivät Kustaa Vilho Helander (1922–1923) ja Antti Kauppi (1924–1941). ==Lähteet== ==Aiheesta muualla== * Heinolainen digitoituna kansalliskirjastossa Luokka:Heinolan media Luokka:Ilmestymästä lakanneet suomalaiset sanomalehdet
Anssi Lassila

Anssi Pellervo Lassila (s. 9. maaliskuuta 1973 Soini) on suomalainen arkkitehti ja perustamansa Oopeaa-arkkitehtitoimiston johtaja ja pääosakas. Aiemmin Lassila työskenteli muun muassa arkkitehtitoimisto Lassila & Hirvilammessa. Hän opiskeli arkkitehtuuria Oulun yliopistossa 1993–2002 ja on toiminut Oulun yliopiston arkkitehtuurin yksikössä myös luennoitsijana. Lassila on suunnitellut muun muassa useita kirkkoja. Arkkitehtitoimiston Lassila perusti jo opiskeluaikanaan 2001 ja vuodesta 2014 sen nimenä on ollut Oopeaa, joka tulee sanoista Office of peripheral architecture. Toimistolla on toimipisteet sekä Helsingissä että Seinäjoella. Suunnittelijan työn lisäksi Lassilalla on vuodesta 2020 ollut osa-aikainen nykyarkkitehtuurin työelämäprofessuuri Oulun yliopiston arkkitehtuuriosastolla. Lassila oli vuonna 2013 Helsinkiin suunnitellun Guggenheim-museon arkkitehtuurikilpailun tuomariston jäsen. Hänelle myönnettiin vuoden 2015 arkkitehtuurin Finlandia- palkinto Jyväskylän Kuokkalan Puukuokka-puukerrostalosta. Vuonna 2017 Lassila sai arkkitehtuurin valtionpalkinnon. Pro Finlandia -mitali hänelle myönnettiin 2021. == Töitä == * Kärsämäen paanukirkko (2004) * Klaukkalan kirkko, Nurmijärvi (2004) * Kuokkalan kirkko, Jyväskylä (2010) * As Oy Jyväskylän Puukuokka (2015) * Suvelan kappeli, Espoo (2016) *Tikkurilan kirkko, Vantaa (2021) *Seinäjoen rautatieasemahalli ja Veturikortteli (2024) == Lähteet == == Aiheesta muualla == * Oopeaa-arkkitehtitoimisto Luokka:Suomalaiset arkkitehdit Luokka:Kirkkojen suunnittelijat Luokka:Pro Finlandia -palkitut Luokka:Vuonna 1973 syntyneet Luokka:Elävät henkilöt
Marvin Marsilainen

Marvin Marsilainen (engl. Marvin the Martian) on piirretty marsilaishahmo Warner Bros.:in Looney Tunesissa ja Merrie Melodiesissa. Marvin tapaa Väiski Vemmelsäären, Repe Sorsan, Putte Possun ja Tasmanian tuholaisen avaruusseikkailuissa. Hänellä on avaruuslemmikkikoira K-9. Marvin yrittää usein tuhota Maan dynamiitin näköisellä Uranium PU-36:lla. Marvinin hahmon ovat luoneet Friz Freleng ja Chuck Jones. Äänenä ovat toimineet poisnukkunut Mel Blanc, Joe Alaskey, Rob Paulsen, Maurice LaMarche, Bob Bergen, Eric Goldberg, Neil Ross, Samuel Vincent ja nykyään Eric Bauza. Suomessa Marvinin äänenä ovat olleet Matti Ranin, Jarkko Tamminen ja Joonathan Kettunen. Luokka: Looney Tunes -hahmot